CELEX: 62010TN0527
Language: bg
Date: 2010-11-12 00:00:00
Title: Дело T-527/10: Жалба, подадена на 12 ноември 2010 г. — Google/СХВП — Giersch Ventures (GMail)

29.1.2011   
            
            
               BG
            
            
               Официален вестник на Европейския съюз
            
            
               C 30/41
            
         Жалба, подадена на 12 ноември 2010 г. — Google/СХВП — Giersch Ventures (GMail)
   (Дело T-527/10)
   ()
   2011/C 30/75
   Език на жалбата: английски
   
      Страни
   
   
      Жалбоподател: Google, Inc. (Wilmington, Съединени щати) (представители: M. Kinkeldey и A. Bognár, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Giersch Ventures LLC (Лос Анджелис, Съединените щати)
   
      Искания на жалбоподателя
   
   
               —
            
            
               да се отмени решението на четвърти апелативен състав на Службата за хармонизация във вътрешния пазар (марки, дизайни и модели), прието на 8 септември 2010 г. по преписка R 342/2010-4, и
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративна марка „GMail“ за стоки и услуги от класове 9, 38 и 42 — марка на Общността, регистрирана под № 5685136
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: германска словна марка „G-mail“, регистрирана под № 30666860 по-специално за стоки и услуги в класове 9, 38 и 42; германска фигуративна марка „G-mail … und die Post geht richtig ab“, регистрирана под № 30025697 за услуги от класове 38, 39 и 42
   
      Решение на отдела по споровете: уважава възражението.
   
      Решение на апелативния състав: отхвърля жалбата.
   
      Изложени правни основания: жалбоподателят смята, че с обжалваното решение се нарушава член 8, параграф 1, буква б) от Регламент (ЕО) № 207/2009 на Съвета, тъй като апелативният състав е допуснал грешка: (i) при визуалното сравнение между оспорваната марка и по-ранната марка, (ii) като не е взел предвид възприятието на съответните потребители, (iii) като е приел, че словните елементи от комбинираните марки създават по-голямо впечатление от визуалните елементи, отклонявайки се от съдебдната практика в тази област, (iv) като е приел, че по-ранната словна марка като цяло няма изначално слаб отличителен характер, и (v) като е приел за неотносими доводите на жалбоподателя относно по-голямото значение на визуалното сравнение спрямо фонетичното сравнение на марките.